Návrh rozhodnutie Spoločného Výboru EHP ktorým sa mení a dopĺňa príloha I (Veterinárne a fytosanitárne záležitosti), príloha II (Technické predpisy, normy, skúšky a certifikácia) a protokol 47 (O zrušení technických prekážok v obchodovaní s vínom) k Dohode o EHP - Návrh spoločného stanoviska Komisie - /* SEK/2007/1058 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 6.8.2007 SEK(2007) 1058 v konečnom znení Návrh ROZHODNUTIE SPOLOČNÉHO VÝBORU EHP ktorým sa mení a dopĺňa príloha I (Veterinárne a fytosanitárne záležitosti), príloha II (Technické predpisy, normy, skúšky a certifikácia) a protokol 47 (O zrušení technických prekážok v obchodovaní s vínom) k Dohode o EHP - Návrh spoločného stanoviska Komisie - (predložený Komisiou) D ÔVODOVÁ SPRÁVA 1 Komisia dojednala v súlade s rokovacími smernicami Rady z 12. mája 2006 Dodatkovú dohodu medzi Európskym spoločenstvom, Švajčiarskou konfederáciou a Lichtenštajnským kniežatstvom, ktorou sa na Lichtenštajnské kniežatstvo rozširuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami. Návrh Komisie na túto dodatkovú dohodu bol postúpený Rade ako dokument KOM(2007) 68, v konečnom znení z 23. februára 2007. 2. Lichtenštajnsko je zmluvnou stranou Dohody o EHP, nie však Švajčiarsko. A preto z dôvodu právnej určitosti treba vyjasniť, ktoré ustanovenia Dohody o EHP a ktoré ustanovenia Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami sú pre vzťah EÚ a Lichtenštajnska v tejto oblasti relevantné. 3. Preto by Spoločný výbor EHP mal zároveň prijať rozhodnutie Spoločného výboru EHP, podľa ktorého by sa v období počas uplatňovania Dodatkovej dohody medzi Európskym spoločenstvom, Švajčiarskou konfederáciou a Lichtenštajnským kniežatstvom, ktorou sa na Lichtenštajnské kniežatstvo rozširuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, vzťahovali na Lichtenštajnsko primerané výnimky, pokiaľ ide o príslušné oblasti Dohody o EHP. Plánuje sa, že obidve úpravy nadobudnú platnosť súčasne. 4. Spoločný výbor EHP by preto mal prijať priložené rozhodnutie o zmene a doplnení kapitoly II (Krmivá) a III (Fytosanitárne záležitosti) prílohy I, kapitoly XII (Potraviny) a XXVII (Liehoviny) prílohy II a protokolu 47 (Víno) Dohody o EHP s cieľom pozastaviť ich uplatňovanie na Lichtenštajnsko v období, počas ktorého je uplatňovanie Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami rozšírené na Lichtenštajnsko. 5. V článku 1 ods. 3 písm. a) nariadenia Rady (ES) č. 2894/94 o opatreniach na vykonávanie Dohody o Európskom hospodárskom priestore sa stanovuje, že pre takéto rozhodnutia Spoločného výboru určí pozíciu Spoločenstva Rada. 6. Návrh rozhodnutia Spoločného výboru EHP sa predkladá na schválenie Rade. Komisia zamýšľa predložiť pozíciu Spoločenstva v Spoločnom výbore EHP pri najbližšej možnej príležitosti po jej schválení Radou. Návrh ROZHODNUTIE SPOLOČNÉHO VÝBORU EHP ktorým sa mení a dopĺňa príloha I (Veterinárne a fytosanitárne záležitosti), príloha II (Technické predpisy, normy, skúšky a certifikácia) a protokol 47 (O zrušení technických prekážok v obchodovaní s vínom) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98, keďže: (1) Príloha I k dohode bola zmenená a doplnená rozhodnutím Spoločného výboru EHP č. … z .[1] … (2) Príloha II k dohode bola zmenená a doplnená rozhodnutím Spoločného výboru EHP č. … z .[2] … (3) Protokol 47 k dohode bol zmenený a doplnený rozhodnutím Spoločného výboru EHP č. ... z .[3] … (4) Lichtenštajnské kniežatstvo a Švajčiarska konfederácia tvoria na základe colnej zmluvy z 29. marca 1923 colnú úniu. (5) V Lichtenštajnsku sa uplatňuje príloha 11, Zdravie zvierat a zootechnické opatrenia uplatniteľné na obchod so živými zvieratami a živočíšnymi produktmi, Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami (ďalej len „dohoda o poľnohospodárskych výrobkoch“)[4] . Preto bolo Lichtenštajnsko rozhodnutím Spoločného výboru č. 1/2003[5] vyňaté z uplatňovania kapitoly I prílohy I k dohode. (6) Uplatňovanie dohody medzi Európskym hospodárskym spoločenstvom a Švajčiarskou konfederáciou z 22. júla 1972[6], v znení zmien a doplnení, bolo uzatvorením dodatkovej dohody z 22. júla 1972[7] rozšírené na Lichtenštajnsko. Na základe toho bolo Lichtenštajnsko rozhodnutím Spoločného výboru č. 177/2004[8] vyňaté z uplatňovania protokolu č. 3 a častí protokolu č. 4 k dohode. (7) Európske spoločenstvo, Švajčiarska konfederácia a Lichtenštajnsko sa dohodli na rozšírení uplatňovania ustanovení dohody o poľnohospodárskych výrobkoch na Lichtenštajnsko prostredníctvom uzatvorenia dodatkovej dohody, ktorá nadobudne platnosť v tom istom čase ako toto rozhodnutie. (8) Preto je z dôvodu konzistentného uplatňovania jediného súboru pravidiel pre celý potravinový reťazec vhodné, aby bolo Lichtenštajnsko počas obdobia uplatňovania dohody o poľnohospodárskych výrobkoch na túto krajinu vyňaté z uplatňovania príslušných častí dohody, konkrétne prílohy I, kapitol XII a XXVII prílohy II a protokolu 47, ROZHODOL TAKTO: Článok 1 Dohoda sa mení a dopĺňa tak, ako je uvedené v prílohe k tomuto rozhodnutiu. Článok 2 Toto rozhodnutie nadobúda účinnosť v ten istý deň ako dodatková dohoda pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody*. Článok 3 Lichtenštajnsko a Európske spoločenstvo oznámia Spoločnému výboru EHP nadobudnutie platnosti dohody rozširujúcej uplatňovanie dohody o poľnohospodárskych výrobkoch na Lichtenštajnsko. Článok 4 Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie . V Bruseli […] Za Spoločný výbor EHP predseda tajomníci Spoločného výboru EHP PRÍLOHA k rozhodnutiu Spoločného výboru EHP č. […] Prílohy I a II a protokol 47 k dohode sa menia a dopĺňajú takto: 1. V sektorových úpravách prílohy I sa dopĺňa nasledujúci text: „V období, počas ktorého je uplatňovanie Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami rozšírené na Lichtenštajnsko, sa však táto príloha na Lichtenštajnsko neuplatňuje.“ 2. Prvý odsek úvodnej časti kapitoly XII prílohy II sa nahrádza takto: „V období, počas ktorého je uplatňovanie Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami rozšírené na Lichtenštajnsko, sa však táto kapitola na Lichtenštajnsko neuplatňuje.“ 3. V úvodnej časti kapitoly XXVII prílohy II sa dopĺňa tento text: „V období, počas ktorého je uplatňovanie Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami rozšírené na Lichtenštajnsko, sa táto kapitola na Lichtenštajnsko neuplatňuje.“ 4. V úvodnej časti protokolu 47 sa dopĺňa tento text: „V období, počas ktorého je uplatňovanie Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami rozšírené na Lichtenštajnsko, sa však tento protokol na Lichtenštajnsko neuplatňuje.“ [1] Ú. v. EÚ L ... [2] Ú. v. EÚ L ... [3] Ú. v. EÚ L ... [4] Ú. v. ES L 114, 30.4.2002, s. 132. [5] Ú. v. EÚ L 94, 10.4.2003, s. 43. [6] Ú. v. ES L 300, 31.12.1972, s. 189. [7] Ú. v. ES L 300, 31.12.1972, s. 281. [8] Ú. v. EÚ L 133, 26.5.2005, s. 33. * [Ústavné požiadavky neboli oznámené.] [Ústavné požiadavky boli oznámené.]